Bergþór Pálsson

Bergþór Pálsson (fæddur 22. október 1957) er íslenskur baritónsöngvari og skólastjóri Tónlistarskóla Ísafjarðar.Mbl.is. „Bergþór Pálsson ráðinn skólastjóri“ (skoðað 6. febrúar 2021)

Hann fæddist í Reykjavík og foreldrar hans voru Hulda Baldursdóttir (1923-2013) ritari og Páll Bergþórsson (1923-2024) fyrrverandi veðurstofustjóri. Eiginmaður Bergþórs er Albert Eiríksson. Bergþór á einn son. 

Bergþór lauk stúdentsprófi frá Menntaskólanum við Sund árið 1978 og BA gráðu í tónlist frá Indiana háskóla í Bandaríkjunum árið 1985, MA gráðu í tónlist frá sama skóla árið 1987 og útskrifaðist sem leikari frá Drama Studio í London árið 1997.

Hann var óperusöngvari við Óperuna í Kaiserslautern í Þýskalandi frá 1988-1991 og hefur sungið í fjölda verka sem Íslenska óperan hefur sett upp.Pétur Ástvaldsson, Samtíðarmenn A-Í  bls. 91 (Reykjavík, 2003) Bergþór var ráðinn skólastjóri Tónlistarskóla Ísafjarðar árið 2020.

Bergþór var lengi orðaður við forsetaframboð í forsetakosningunum 2016 en í kjölfarið af því að Ólafur Ragnar Grímsson, sitjandi forseti, tilkynnti að hann myndi sækjast eftir endurkjöri ákvað Bergþór að bjóða sig ekki fram.

Tilvísanir

Flokkur:Íslenskir tónlistarmenn
Flokkur:Íslenskir söngvarar

Flokkur:Stúdentar úr Menntaskólanum við Sund
Flokkur:Íslenskir leikarar